Estas Tone na Kolarčevoj zadužbini
2023-10-19 19:00 - 22:00 (Europe/Belgrade) | Kolarčeva zadužbina, Studentski trg 5, Beograd, Srbija
Na zahtev mnogobrojnih fanova, fenomenalni gitarista Estas Tone nastupa 19. oktobra u Velikoj dvorani Kolarčeve zadužbine sa Hernanom Suarezom i Konradom Molinom.
Ovaj koncert deo je njegove “Rhytms Of Changes” turneje i predstavlja pravu poslasticu za ljubitelje gitare i miksa različitih stilova – od flamenka i latino zvuka do elektronske i etno muzike.
Estasa mnogi smatraju “gitarskim Bogom”, ali on sebe radije naziva “modernim trubadurom”. Njegova muzika povezuje različite kulture, a koncerti sem sviračkog, nude i spiritualno iskustvo.
Toneovi spotovi i živi snimci imaju nekoliko miliona pregleda, te nije ni čudo što su njegove turneje rasprodate mesecima unapred.
Koncert počinje u 19 časova i planirano je da traje oko tri sata.
